OpenLLM-France/wikimedia huggingface dataset:
# Germà de Man

Germà o Garmon de Man (Carmane en manx) (Bretanya, ca. 410 – Normandia?, ca. 475) fou el primer bisbe de l'Illa de Man. És venerat com a sant per diverses confessions cristianes.

## Biografia

Se'n sap poc de la vida, i les tradicions parlen de fets que difícilment poden encabir-se en el seu temps. Podria haver nascut a la Bretanya (avui França) cap al 410. A Irlanda, va ésser deixeble de Sant Patrici cap al 440 (una tradició diu que Germà era nebot de Patrici). Segons una llegenda improbable, quan Germà d'Auxerre visità Gran Bretanya per lluitar contra el pelagianisme, trobà un pagès el fill del qual es feu deixeble i esdevingué Germà de Man.
Marxà a Gal·les, on visqué als monestirs dels sants Brioc de Bretanya i Illtyd fins al 450. Anà a la Bretanya i en tornà en 462 per reunir-se de nou amb Patrici a la Gran Bretanya, on participà en un concurs de màgia amb Gwrtheyrn. Novament a Irlanda, fou nomenat bisbe de Man cap al 466. Podria haver mort màrtir a la Normandia.

## Veneració

És venerat principalment a Man, Gal·les i Cornualla (Gran Bretanya), on es troben llocs i ermites dedicats, tot i que amb el temps s'han confós i s'ha cregut que eren dedicades al sant Germà d'Auxerre, més conegut. Les regions on hi ha més dedicacions són: Caernarvonshire, Denbighshire, Montgomeryshire i Radnorshire.
Se'n celebra la festivitat el 3 de juliol, però a Gal·les és el 31 de juliol.

## Bibliografia

* D. H. Farmer. The Oxford Dictionary of Saints. 1978
# Gegantó Martí del Clot

El Gegantó Martí del Clot és un gegantó, fill dels gegants Clotus i Melis, que representa un nen aprenent de mag, vestit amb una túnica de ratlles blaves i grogues i amb un casquet al cap. Com a complements, porta una baldufa a la mà esquerra i té una granota a l'espatlla.
La iniciativa de construir en Martí sorgeix de la colla mateix, que uns quants anys després d'adquirir la parella de gegants s'adona de la necessitat de tenir una figura que pugui ser portada pels geganters més joves. Així, el 2000 s'encarregà la tasca de fer un gegantó a Manel Casserras i Solé, i aquell any mateix es pogué presentar a la festa major del Clot. El batejaren amb el nom de Martí per homenatjar el patró del barri.
El gegantó Martí participa en el ball dels seus pares, amb una peça composta expressament per Xavier Muixenc i coreografia de Jordi Vallverdú. Es poden veure any rere any a la seva trobada, per Sant Martí, durant la festa del barri, on fan d'amfitrions juntament amb els Gegants de Sant Josep de Calassanç, els de Pineta i els de la Verneda.
La Colla de Gegants del Clot, que pertany a la secció de Cultura de l'Orfeó Martinenc, és l'encarregada de passejar i fer ballar en Martí i els seus pares en celebracions i cercaviles del barri i de tota la ciutat. També treu el capgròs Charlie Rivel i té una colla de grallers que porten la música i el ritme de la festa i que anuncien l'arribada dels gegants.

## Referències

* 1 2 3 4 5 6 «Gegantó Martí del Clot». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Glenda Schroeder

Glenda Schroeder és una enginyera de software estatunidenca coneguda per haver implementa la primera interfície de línia d'ordres i va publicar un dels primers articles descrivint un sistema de correu electrònic mentre treballava com a membre de l'equip del Centre de computació del MIT al 1965.
Els primers sistemes operatius tenien una interfície de línies d'ordres implementades com a part del monitor resident i no es podien bescanviar entre versions. Al 1964, Louis Pouzin del Computation Center del MIT, va desenvolupar RUNCOM, que permetia executar scripts de comandes permetent substitució d'arguments. Pouzin va posar el nom "shell" per descriure la tècnica d'usar comandes com un llenguatge de programació, i va escriure un article descrivint com implementar la idea en el sistema operatiu Multics. Pouzin va tornar a França el 1965, i Schroeder va desenvolupar el primer shell per Multics amb l'ajuda d'un home no identificat de General Electric. Aquest shell per Multics va ser el predecessor del shell d'Unix, que encara s'usa.
Treballant conjuntament amb Pat Cristman i Louis Pouzin, van descriure un sistema de correu electronic, anomenat "MAIL" que permetria als usuaris del Compatible Time-Sharing System (CTSS) al MIT enviar notificacions entre ells sobre fitxers de backup. Cada missatge de cada usuari s'afegiria a un fitxer local anomenat "MAIL BOX", que seria privat, de manera que només el propietari podria llegir o esborrar missatges. El servei només preveia enviar missatges entre usuaris a la mateixa màquina. La idea d'enviar missatges entre diferents ordinadors va desenvolupat per Ray Tomlinson al 1971.

## Referències

* 1 2 Lean out : the struggle for gender equality in tech and startup culture. Nova York: OR Books, 2015. ISBN 9781939293862.
* 1 2 «The Origin of the Shell» (en anglès). [Consulta: 24 novembre 2017].
* ↑ Metz, Cade «Say Bonjour to the Internet’s Long-Lost French Uncle» (en anglès). WIRED.
* ↑ Browne, Christopher B. «Unix Shells - csh, ksh, bash, zsh, ...». Arxivat de l'original el 2017-12-21. [Consulta: 24 novembre 2017].
* ↑ Pat Crisman; Glenda Schroeder; «Programming Staff Note 39, 'Proposed Minimum System Documentation». Programming Staff Note 39, 'Proposed Minimum System Documentation'.
* ↑ «The History of Electronic Mail» (en anglès). [Consulta: 24 novembre 2017].
* ↑ Vleck, T. Van «Electronic Mail and Text Messaging in CTSS, 1965-1973». IEEE Annals of the History of Computing, 34, 1, 01-01-2012, pàg. 4–6. DOI: 10.1109/MAHC.2012.6. ISSN: 1058-6180.
* ↑ Boryczka, Urszula; Probierz, Barbara; Kozak, Jan. Automatic Categorization of Email into Folders by Ant Colony Decision Tree and Social Networks (en anglès). Springer, Cham, 2016, p. 71–81. DOI 10.1007/978-3-319-39627-9_7.pdf. ISBN 9783319396262.
# Glenn Whelan

Glenn David Whelan (Dublín, 13 de gener de 1984) és un futbolista irlandès que juga com a migcampista per al club de la Premier League Stoke City i la selecció irlandesa.

## Referències

* ↑ «Premier League Player Profile Glenn Whelan». Barclays Premier League, 2015. Arxivat de l'original el 25 de desembre 2015. [Consulta: 14 gener 2015].
# Glenn Strömberg

Glenn Strömberg (Göteborg, 5 de gener de 1960) és un exfutbolista suec de la dècada de 1980.
Fou 52 cops internacional amb la selecció sueca amb la qual participà en la Copa del Món de Futbol de 1970.
Pel que fa a clubs, defensà els colors de IFK Göteborg, SL Benfica i Atalanta.

## Referències

* ↑ Thomas Kingdahl. «Glenn Strömberg klar för Champions League: "Jag är glad"». Viasat Sport, 27-09-2008. Arxivat de l'original el 15 febrer 2009. [Consulta: 13 gener 2009].
* ↑ Johanna Frändén. «Glenn Strömberg: Får jag frågan ska jag fundera på det». Aftonbladet.se, 27-06-2006. Arxivat de l'original el 29 juny 2006. [Consulta: 13 gener 2009].
* ↑ Glenn Strömberg a National-Football-Teams.com (anglès)
# Glyndon

Glyndon és una població dels Estats Units a l'estat de Minnesota. Segons el cens del 2000 tenia 1.049 habitants.

## Demografia

Segons el cens del 2000, Glyndon tenia 1.049 habitants, 359 habitatges, i 283 famílies. La densitat de població era de 268,2 habitants per km².
Dels 359 habitatges en un 44,6% hi vivien nens de menys de 18 anys, en un 65,2% hi vivien parelles casades, en un 10,3% dones solteres, i en un 20,9% no eren unitats familiars. En el 18,7% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,33.
Per edats la població es repartia de la següent manera: un 34,2% tenia menys de 18 anys, un 8% entre 18 i 24, un 31% entre 25 i 44, un 19,4% de 45 a 60 i un 7,4% 65 anys o més.
L'edat mediana era de 30 anys. Per cada 100 dones de 18 o més anys hi havia 96,6 homes.
La renda mediana per habitatge era de 44.028 $ i la renda mediana per família de 50.000 $. Els homes tenien una renda mediana de 35.259 $ mentre que les dones 22.303 $. La renda per capita de la població era de 17.922 $. Entorn del 7,3% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glyndon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Glyndon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Giuseppe Ippolito Franchi-Verney de Valetta

Giuseppe Ippolito Franchi-Verney de Valetta (Torí, 17 de febrer de 1848 - Roma, 15 de maig de 1911) va ser un músic i escriptor italià.

## Biografia

Fill d'Alessandro, comte de Valetta, i de Teresa Bianco. Després d'estudiar dret a Torí, es va graduar el 1868 i va ser contractat amb un treball estatal.
El 1874, es va llançar a la capçalera cap a la literatura musical i la pràctica musical sota la tutela de A. Marchisio i Stefano Tempia, que es van dedicar a la seva afició a la música instrumental i simfònica. Una de les seves primeres activitats va ser gestionar els populars concerts de Torí fundant la Societat de Concerts Populars el 1872, que va difondre les simfonies de Beethoven, i formar el Quartet Society el 1875, amb l'objectiu de donar a conèixer la música de cambra. El 1876 va ser un dels promotors de l'Acadèmia de cant coral, anomenada "Stefano Tempia" en honor d'un dels cofundadors.
Va estar crític de música amb nombrosos diaris i revistes, entre elles la "Gazzetta del Popolo", el "Risorgimento" i la "Nova Antologia". Es va comprometre amb la difusió de la música instrumental, en particular de la música alemanya. El 1889 es va casar amb la violinista Teresina Tua, una de les més grans talents de violí del segle xix italià.
Les seves publicacions més importants com a musicòleg van ser "L'Académie de France" à Roma (1903), els músics compositors francesos de l'Acadèmia Francesa de Roma (1904), amb qui va descriure la història de l'acadèmia. L'any següent publicà els quartets de Beethoven (1905), una minuciosa anàlisi dels concerts que va celebrar el quartet Joachim a Roma. El 1910 publicà Chopin (1910), que representà un dels primers llibres italians centrats en el compositor polonès.

## Bibliografia

* Fabio Antonini, «Franchi-Verney Della Valetta, Giuseppe Ippolito» in Dizionario Biografico degli Italiani, Volume 50, Roma, Istituto dell'Enciclopedia Italiana, 1998.
* A. Basso, Il teatro della città dal 1788 al 1936, Torí, 1976.
* C. Schmidl, Diz. univ. dei musicisti, vol. 1, 1938, p. 561.
* G. Pestelli, Beethoven a Torino e in Piemonte nell'Ottocento, in Nuova Riv. musicale italiana, vol. 4, 1970, pp. 1030-1035.

## Referències

* ↑ Andrea Della Corte e Guido M. Gatti, Dizionario di musica, Torino, Paravia, 1956, p. 230.
* ↑ Giuseppe Ippolito Franchi-Verney della Valetta, in Dizionario biografico degli italiani, Istituto dell'Enciclopedia Italiana. URL consultato il 30 aprile 2018.
# Giuseppe Guerini

Giuseppe Guerini (Gazzaniga, Llombardia, 14 de febrer de 1970) és un ciclista italià, ja retirat, que fou professional entre 1993 i 2007. Els seus seguidors el van batejar com Beppe Turbo, perquè va créixer prop de les turbines de la central hidroelèctrica de Vertova.
Passà al professional el 1993. Primer va lluir els colors de l'equip Navigare-Blue Storm del 1993 al 1995, després del Polti del 1996 al 1998, i el T-Mobile des del 1999. Excel·lent escalador, va ser un dels grans rivals del seu compatriota Marco Pantani durant el Giro d'Itàlia de 1997 i 1998. El 1999 passà a ser company d'equip de l'alemany Jan Ullrich.
En el seu palmarès destaquen dues victòries d'etapa al Tour de França, una el 1999, amb final a l'Alpe d'Huez i en què un espectador el va tirar a terra a manca de poc més d'un quilòmetre, i una el 2005, amb final a Le Puy-en-Velay; i una altra al Giro d'Itàlia de 1998. En aquesta mateixa cursa finalitzà dues vegades en la tercera posició final.

## Palmarès

* 1988
** 1r al Giro de la Lunigiana
* 1990
** 1r al Trofeu Rigoberto Lamonica
** Vencedor d'una etapa a la Volta a Costa Rica
* 1991
** 1r al Trofeu Gianfranco Bianchin
* 1998
** Vencedor d'una etapa del Giro d'Itàlia
** Vencedor d'una etapa de la Volta a Portugal
** Vencedor d'una etapa de la Ruta del Sud
* 1999
** Vencedor d'una etapa del Tour de França
* 2002
** Vencedor d'una etapa de la Setmana Catalana
* 2005
** Vencedor d'una etapa del Tour de França

### Resultats al Tour de França

* 1996. 27è de la classificació general
* 1997. 53è de la classificació general
* 1999. 22è de la classificació general. Vencedor d'una etapa
* 2000. 26è de la classificació general
* 2001. 39è de la classificació general
* 2002. 80è de la classificació general
* 2003. 35è de la classificació general
* 2004. 25è de la classificació general
* 2005. 20è de la classificació general. Vencedor d'una etapa
* 2006. 26è de la classificació general

### Resultats al Giro d'Itàlia

* 1994. 32è de la classificació general
* 1995. 31è de la classificació general
* 1996. 22è de la classificació general
* 1997. 3r de la classificació general
* 1998. 3r de la classificació general. Vencedor d'una etapa
* 2001. 44è de la classificació general

### Resultats a la Volta a Espanya

* 1993. Abandona (15a etapa)
* 1998. Abandona (4a etapa)
* 1999. Abandona (10a etapa)
* 2007. Abandona (17a etapa)

## Referències

* ↑ «GUERINI Giuseppe». [Consulta: 8 desembre 2022].
* 1 2 «Guerini y Baguet, dos veteranos que cuelgan la bicicleta» (en espanyol europeu), 22-08-2007. [Consulta: 8 desembre 2022].
* ↑ «Guerini: il nostro impegno per una sicurezza crescente». [Consulta: 14 maig 2020].
* 1 2 ONLUS®, Museo del Ciclismo Associazione Culturale. «Museo del Ciclismo - Giuseppe GUERINI» (en italià). [Consulta: 8 desembre 2022].

## Enllaços externs

* Fitxa a sitiodeciclismo.net
# Gordon Schildenfeld

Gordon Schildenfeld (Šibenik, 18 de març de 1985) és un futbolista croat que juga de defensa.
Ha jugat als clubs Dinamo Zagreb, Beşiktaş JK, MSV Duisburg, Sturm Graz, Eintracht Frankfurt, Dynamo Moscou, PAOK Salònica FC, Panathinaikos FC i Anorthosis Famagusta. Durant uns anys fou internacional amb la selecció croata. Va començar com a futbolista al HNK Šibenik.

## Referències

* ↑ «2014 FIFA World Cup Brazil: List of Players» (PDF). FIFA, 11-06-2014, p. 12 [Consulta: 8 juliol 2014]. Arxivat 6 August 2017$^{[Datemismatch]}$ a Wayback Machine.
* ↑ «Kayserispor – Beşiktaş (SüperLig 2007/2008)» (en alemany). Weltfussball.de, 09-02-2008. Arxivat de l'original el 12 de febrer 2013. [Consulta: 16 juliol 2011].
* ↑ «Beşiktaş – Ankaraspor (SüperLig 2007/2008)» (en alemany). Weltfussball.de, 16-02-2008. Arxivat de l'original el 12 de febrer 2013. [Consulta: 16 juliol 2011].
Gordon Schildenfeld amb Croàcia - plantilles de navegació :
Selecció de futbol de Croàcia – Eurocopa 2012
1 Pletikosa •
2 Strinić •
3 Šimunić •
4 Buljat •
5 Ćorluka •
6 Pranjić •
7 Rakitić •
8 Vukojević •
9 Jelavić •
10 Modrić •
11 Srna •
12 Kelava •
13 Schildenfeld •
14 Badelj •
15 Vrsaljko •
16 Dujmović •
17 Mandžukić •
18 Kalinić •
19 Kranjčar •
20 Perišić •
21 Vida •
22 Eduardo •
23 Subašić •
Entrenador: Bilić
Selecció de futbol de Croàcia – Copa del Món de futbol 2014
1 Pletikosa •
2 Vrsaljko •
3 Pranjić •
4 Perišić •
5 Ćorluka •
6 Lovren •
7 Rakitić •
8 Vukojević •
9 Jelavić •
10 Modrić •
11 Srna  •
12 Zelenika •
13 Schildenfeld •
14 Brozović •
15 Badelj •
16 Rebić •
17 Mandžukić •
18 Olić •
19 Sammir •
20 Kovačić •
21 Vida •
22 Eduardo •
23 Subašić •
Entrenador: Kovač
Selecció de futbol de Croàcia – Eurocopa 2016
1 Vargić •
2 Vrsaljko •
3 Strinić •
4 Perišić •
5 Ćorluka •
6 Jedvaj •
7 Rakitić •
8 Kovačić •
9 Kramarić •
10 Modrić •
11 Srna (c) •
12 L. Kalinić •
13 Schildenfeld •
14 Brozović •
15 Ćorić •
16 N. Kalinić •
17 Mandžukić •
18 Rog •
19 Badelj •
20 Pjaca •
21 Vida •
22 Čop •
23 Subašić •
Entrenador: Čačić :
# Gordon Tootoosis

Gordon Tootoosis (Reserva Poundmaker, Saskatchewan, 25 d'octubre de 1941 - Saskatoon, Saskatchewan, 5 de juliol de 2011) va ser un actor canadenc aborigen d'origen cree i stoney. Tootoosis era un descendent de Yellow Mud Blanket, germà del famós líder cree Pîhtokahanapiwiyin. Va ser aclamat pel seu compromís amb la preservació de la seva cultura i l'explicació d'històries de la seva gent. Una vegada va dir: "El lideratge consisteix en la submissió al deure, no l'elevació al poder". Va ser membre fundador de la junta directiva de la Saskatchewan Native Theatre Company. Tootoosis va oferir estímul, suport i formació als aspirants a actors aborígens. Va exercir com a principal activista cree tant com a treballador social com a cap de banda. A Open Season i a Boog and Elliot's Midnight Bun Run Tootoosis era la veu del sheriff Gordy.
El 29 d'octubre de 2004 va passar a ser membre de l'Ordre del Canadà. La cerimònia d'investidura va tenir lloc el 9 de setembre de 2005. La seva cita el reconeix com un model inspirador per als joves aborígens. Observa que, com a actor veterà, va retratar personatges memorables en produccions cinematogràfiques i televisives al Canadà i als Estats Units.

## Referències

* ↑ Wise, Wyndham. «Còpia arxivada». A: The Canadian Encyclopedia [Consulta: 4 agost 2021]. Arxivat 2018-11-16 a Wayback Machine. «Còpia arxivada». Arxivat de l'original el 2018-11-16. [Consulta: 1r febrer 2022].
* 1 2 3 «Gordon Tootoosis, C.M.». Order of Canada. Governor General of Canada.
# Gordon Smith

Gordon Smith (25 de maig de 1924 - 7 d'agost de 2004) fou un futbolista escocès de la dècada de 1950.
Fou internacional amb la selecció d'Escòcia en 19 ocasions. També jugà amb la selecció de la lliga.
Pel que fa a clubs, defensà els colors de Hibernian, Heart of Midlothian i Dundee.

## Referències

* ↑ Glanville, Brian «Obituary: Gordon Smith». The Guardian, 12-08-2004 [Consulta: 5 octubre 2016].
* ↑ Perfil a scottishfa
* ↑ Gordon Smith dies, BBC Sport, 7 d'agost de 2004.
* 1 2 «Montford memories: The elusive Gordon Smith was hard to pin down both on and off a football pitch». The Scotsman. Johnston Press, 16-01-2010.
* ↑ «Scotland FL Players by Appearances». Londonhearts.com. London Hearts Supporters' Club [Consulta: 27 novembre 2011].
* ↑ «Hearts 3 Hibernian 5». www.londonhearts.com. London Hearts Supporters' Club. [Consulta: 22 maig 2013].
* ↑ , Irish Times.
* ↑ Perfil a neilbrown.newcastlefans.com
# Gideon (Missouri)

Gideon és una població dels Estats Units a l'estat de Missouri. Segons el cens del 2006 tenia 1.002 habitants.

## Demografia

Segons el cens del 2000, Gideon tenia 1.113 habitants, 430 habitatges, i 288 famílies. La densitat de població era de 238,7 habitants per km².
Dels 430 habitatges en un 35,6% hi vivien nens de menys de 18 anys, en un 50,9% hi vivien parelles casades, en un 12,6% dones solteres, i en un 32,8% no eren unitats familiars. En el 29,8% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,7% tenia menys de 18 anys, un 8,6% entre 18 i 24, un 25,1% entre 25 i 44, un 20% de 45 a 60 i un 19,6% 65 anys o més.
L'edat mediana era de 38 anys. Per cada 100 dones de 18 o més anys hi havia 81,3 homes.
La renda mediana per habitatge era de 22.208 $ i la renda mediana per família de 31.094 $. Els homes tenien una renda mediana de 26.406 $ mentre que les dones 19.821 $. La renda per capita de la població era de 13.556 $. Entorn del 21,5% de les famílies i el 25,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gideon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Gideon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Gobioides peruanus

Gobioides peruanus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 45 cm de longitud total.
* Nombre de vèrtebres: 27.

## Hàbitat

És un peix de clima tropical (22 °C-28 °C) i demersal.

## Distribució geogràfica

Es troba al Pacífic oriental: des del sud de Mèxic fins al nord del Perú.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ BioLib (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Barriga, R. «Peces de agua dulce del Ecuador» (en castellà). Revista de Información técnico-científica, XVI, 3, 1991, pàg. 7–88.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Hoese, D.F., 1995. Gobiidae. Gobios, chanquetes y guasetas. p. 1129-1135. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Kullander, S.O., 2003. Gobiidae (Gobies). p. 657-665. A: R.E. Reis, S.O. Kullander i C.J. Ferraris, Jr. (eds.) Checklist of the freshwater fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Murdy, E.O., 1998. A review of the gobioid fish genus Gobioides. Ichthyol. Res. 45(2):121-133.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* uBio (anglès)